43°17′39″N 2°54′56″W﻿ / ﻿43.294211°N 2.915629°W﻿ / 43.294211; -2.915629

**Larrondo** edo **Larrondo-Loiu** Euskotrenen E3 lineari dagokion lurgaineko tren geralekua da, Loiu udalerriko Larrondo auzoan kokatuta dagoena. Bilbo-Lezama trenbidearen Olako saihesbidea inauguratzearekin eta Loruri eta Olako geltokiekin batera 1908ko urriaren 31n ireki zen, eta Bizkaiko Garraio Partzuergoaren 2. tarifa-gunearen barruan dago.

Kokapena
--------

Trenbide kokapenari erreparatuz, geltokia zabalera metrikoa (1.000 mm) duen **Bilbo-Lezama trenbidearen** parte da, 5,795. puntu kilometrikoan kokatuta.

Sarbideak
---------

Geltokiak arrapala zein eskailera bidezko bi sarbide ditu. Nasa aldaketa egiteko pasonibela gurutzatu beharra dago.

* Arrapala bidezko sarbidea Eskailera bidezko sarbidea Sarbide irisgarria  Geltoki kalea, 2
* Arrapala bidezko sarbidea Eskailera bidezko sarbidea Sarbide irisgarria  Subiñas bidea, 2

Geltoki berria
--------------

2017an Bilboko metroaren 3. linea martxan jartzearekin batera, E3 linea Metro sarean integratu zen. Hala, Lezamatik Bilbora doazen trenak Metro sarearen barruan ibiltzen dira, Metro zerbitzua lortzeko maiztasunak tren hauek erabiltzen direla, besteak beste. Trenbide berri honetan ibiltzeko Euskotrenen 950 serieko tren unitateak erabiltzen dira. Tren unitate hauei egokitzeko, eta geltokia irisgarri bihurtzeko, geltokian eraberritze-lanak egin ziren 2016ko amaieran, hiru hilabetez. 400.000 euro inguruko kostuaz mugikortasun urriko pertsonentzako igarobideak irisgarritasun arautegira egokitu ziren, nasak zaharberritu eta altzariak eta argiztapena berriztatu ziren.

Gainera, txartel-salmenta makina automatiko berriek mugikortasun urriko pertsonentzako irisgarritasun materian estandarrak betetzen dituzte, entzuteko desgaitasuna duten pertsonentzako T moduko bukle magnetikoa daukate, Braille serigrafiak interakzio elementu guztietan (botoiak, txarteldegiak, eta abar), eta itsumen eta ikusteko desgaitasun handia duten pertsonei egokitutako salmenta softwarea.

Argazki galeria
---------------

* Geltoki berriaren ikuspegiaGeltoki berriaren ikuspegia
* Geltoki berriaren ikuspegiaGeltoki berriaren ikuspegia
* Bestibuluaren ikuspegiaBestibuluaren ikuspegia
* Geltoki zaharraren ikuspegi orokorraGeltoki zaharraren ikuspegi orokorra

Erreferentziak
--------------

1. ↑   **(Gaztelaniaz)**  *Spanish Railway  » Blog Archive  » Ferrocarril de Bilbao a Lezama (Suburbanos de Bilbao).*  (Noiz kontsultatua: 2017-10-29).
2. ↑   Bizkaiko Garraio Partzuergoa. «Bizkaiko garraio publikoaren gune sistema» (Noiz kontsultatua: 2018-03-19).
3. ↑   **(Gaztelaniaz)**  *Spanish Railway  » Blog Archive  » Ferrocarriles y Transportes Suburbanos de Bilbao S.A. (FTS).*  (Noiz kontsultatua: 2018-03-19).
4. ↑    Eusko Jaurlaritza Irekia.  (). *Eusko Jaurlaritzak 9,5 milioi euro inbertituko ditu Txorierriko geltokiak Metroaren 3. lineara egokitzeko.*  (Noiz kontsultatua: 2017-12-28).[*Betiko hautsitako esteka*]
5. ↑    Irekia. «Irekia - Euskotrenek salmenta automatikoko sistema ikusteko desgaitasuna duten pertsonentzako egokitu du» *www.irekia.euskadi.eus* (Noiz kontsultatua: 2018-09-04).

Ikus, gainera
-------------

* Loiu
* E3 linea (Euskotren)
* Euskotren Trena
* Euskal Trenbide Sarea

Kanpo estekak
-------------

* Euskotrenen webgunea

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12261942
* Commonscat Multimedia: Larrondo train station

---

 |

* Wd Datuak: Q12261942
* Commonscat Multimedia: Larrondo train station


| * i
* e
* a
    Txorierri (Lezama - Kukullaga-Etxebarri) |
| --- |
| **Lezama** • Kurtzea • Zamudio • Lekunbiz • Derio • Elotxelerri • Larrondo • Sondika • Ola • Matiko • Uribarri • Zazpikaleak/Casco Viejo • Zurbaranbarri • Txurdinaga • Otxarkoaga • **Kukullaga-Etxebarri** |